Rapport mill-Kummissjoni - Ir-risposti ta’ l-Istati Membri dwar ir-Rapport Annwali għall-2006 tal-Qorti ta’ l-Awdituri {SEK(2008) 269} /* KUMM/2008/0112 finali */





[pic] | KUMMISSJONI TAL-KOMUNITAJIET EWROPEJ | Brussel 28.2.2008 KUMM(2008) 112 finali RAPPORT MILL-KUMMISSJONI Ir-risposti ta’ l-Istati Membri dwar ir-Rapport Annwali għall-2006 tal-Qorti ta’ l-Awdituri{SEK(2008) 269} WERREJ 1. Ambitu tar-rapport 3 2. Ir-riżultati DAS dwar il-ġestjoni konġunta ta’ l-ECA ta’ l-2006 3 3. Il- feedback ta’ l-Istati Membru dwar l-iktar żbalji komuni f’azzjonijiet strutturali 7 4. Kunsiderazzjoni tal-pożissjoni ta’ l-Istati Membri fir-Rapport Annwali tal-ECA. 9 5. Is-segwitu ta' l-iżbalji ta l-Istati Membri fil-politika agrikola u fl-azzjonijiet strutturali 10 6. Konklużjoni 11 1. Ambitu tar-rapport Kull sena l-Qorti Ewropea ta’ l-Awdituri (ECA) tipprovdi d-Dikjarazzjoni ta’ Assigurazzjoni (DAS) tagħha dwar il-kredibilità tal-kontijiet tal-Komunitajiet Ewropej kif ukoll il-legalità u r-regolarità tat-tranżazzjonijiet assoċċjati[1]. Id-DAS hija prinċiparjament ibbażata fuq ir-riżultati tal-verifiki ta’ l-ECA stess, li, fil-biċċa l-kbira tagħhom, jsiru fl-Istati Membri billi fir-realtà huma jimplimentaw iktar minn ¾ tal-pagamenti totali mill-baġit ġenerali tal-Komunitajiet Ewropej (baġit tal-KE). Wara l-pubblikazzjoni tar-Rapport Annwali ta’ l-2006 ta’ l-ECA[2], il-Kummissjoni - kif mitluba mir-Regolament Finanzjarju[3] – immedjatament ikkomunikat lill-Istati Membri lista ta’ l-osservazzjonijiet kollha magħmula u l-iżbalji misjuba mill-ECA li għandhom x’jaqsmu mal-pajjiż tagħhom. L-Istati Membri kienu mħeġġa jimlew kwestjonarju dwar x'kien is-segwitu ta’ l-osservazzjonijiet jew ir-riżultati ta’ l-ECA. L-Istati Membri kienu wkoll mistiedna jindikaw liema sabu li kienu r-raġunijiet ewlenin għall-iżbalji l-iktar komuni fil-qasam ta’ l-azzjonijiet strutturali. Dan ir-rapport jippreżenta sommarju tar-risposti mibgħuta mill-Istati Membri lill-Kummissjoni. Dan għandu x’jaqsam biss mall-oqsma fejn il-ġestjoni hija maqsuma bejn il-Kummisjoni u l-Istati Membri, jiġifieri l-ġbir tat-dħul u l-infiq, għall-Politika Agrikola Komuni u azzjonijiet strutturali. Il-Kummissjoni għandha tippreżenta dan ir-rapport sommarju lill-Kunsill, lill-ECA u lill-Parlament Ewropew sat-28 ta’ Frar 2008[4]. Sa dak iż-żmien, mhux possibbli li l-Kummissjoni tivverifika l-kontenut tar-risposti ta’ l-Istati Membri, li għalhekk għandhom ikunu kkunsidrati li jirrappreżentaw il-fehmiet ta’ l-Istati Membri biss . Mar-rapport hemm anness Dokument ta’ Ħidma tal-Persunal tal-Kummissjoni[5], li jipprovdi dettalji oħra dwar ir-risposti ta’ l-Istati Membri. 2. Ir-riżultati DAS dwar il-ġestjoni konġunta ta’ l-ECA ta’ l-2006 FL-oqsma tal-ġestjoni konġunta, l-Istati Membri għandhom rwol prinċipali fit-tmexxija u l-kontroll ta’ kuljum, filwaqt li l-Kummissjoni tissorvelja x-xogħol li jagħmlu l-Istati Membri. Strutturi ta’ tmexxija u kontroll tajbin fl-Istati Membri huma għalhekk kundizzjoni biex jiġu evitati l-iżbalji fil-pagamenti u l-ġbir tad-dħul. Fir-Rapport Annwali ta’ l-2006, l-ECA ppreżentat stima tas-sistemi ta’ superviżjoni u kontroll kif ukoll stima ta’ l-impatt finanzjarju probabli ta’ l-iżbalji f’kull settur tal-baġit tal-KE. Dawn kienu bbażati fuq verifiki tas-sistemi u verifiki finanzjarji ta’ kampjun ta’ pagamenti li saru mill-ECA fl-Istati Membri u fil-Kummissjoni. L-ECA sabet li, fl-2006, is-sistemi superviżorji u ta’ kontroll kienu sodisfaċenti għad-dħul u għal kważi 70% ta’ l-infiq għall-politika agrikola komuni kontrollati skond is-Sistema Integrata ta’ Amministrazzjoni u Kontroll (IACS), ara tabella 1 . Għall-bqija ta’ l-infiq agrikolu, is-sistemi ta’ supervizjoni u kontroll kienu kkunsidrati bħala biss parzjalment sodisfaċenti. L-ECA kkunsidrat is-sistemi ta’ kontroll dwar azzjonijiet strutturali bħala ġeneralment mhux effettivi jew biss moderatament effettivi fl-Istati Membri; L-ECA wkoll ħadet il-pożizzjoni li l-Kummissjoni żammet superviżjoni moderatament effettiva biss biex ittaffi r-riskju li s-sistemi ta’ kontroll fl-Istati Membri jistgħu ma jipprevjenux l-infiq eżaġerat jew ineliġibbli[6]. Tabella 1. Stimi ta’ l-ECA f’oqsma f’ġestjoni prinċiparjament konġunta, 2005 u 2006. Sistemi ta' sorveljanza u kontroll | Oqsma f’ġestjoni prinċiparjament konġunta | Marġini ta’ żball | 2005 | 2006 | 2005 | 2006 | Sodisfaċenti | Sodisfaċenti | Riżorsi proprji | Inqas minn 2 % | Inqas minn 2 % | Politika agrikola komuni, li minnhom: | Mhux żvelat mill-ECA | Bejn 2 u 5 %. | Sodisfaċenti | Sodisfaċenti | IACS | Inqas minn 2 % | Inqas minn 2 % | Parzjalment sodisfaċenti | Parzjalment sodisfaċenti | Mhux IACS | Iktar minn 5% | Iktar minn 5% | Mhux sodisfaċenti | Mhux sodisfaċenti | Azzjonijiet strutturali | Iktar minn 5% | Iktar minn 5% | Sors : Preżentazzjoni dwar id-DAS tal Qorti magħmula mis-Sinjur Bonnici, Membru ta’ l-ECA, lill-Kumitat tal-Kontroll tal-Baġit (COCOBU) fil-Parlament Ewropew fl-20.12.2006. It-tabella 1.2 fir-Rapport Annwali ECA ta’ l-2006. L-iżbalji sostantivi (jiġifieri l-iżbalji b’impatt finanzjarju) li nstabu mill-ECA fir-riżorsi proprji kienu tant ftit u tant żgħar li r-rata ta’ żball kumplessiva f’dan il-qasam kien stmat li hu inqas mill-limitu ta’ materjalità ta 2% addottat mill-ECA. Kien hemm differenzi bejn l-iżbalji sostantivi tal-politika agrikola komuni u dawk ta’ l-azzjonijiet strutturali fl-2006, ara tabella 2 . Tabella 2. Żbalji sostantivi tipiċi fil-politika agrikola komuni u l-azzjonijiet strutturali. Il-Politika Agrikola Komuni | Azzjonijiet strutturali | IACS | L-ECA sabet li l-arja ta’ l-għalqa kienet iżgħar milli ddikjara l-bidwi. | L-ECA talbet biex tara dokumenti li jistgħu jiġġustifikaw spejjeż iddikjarati mill-maniġer tal-proġett, iżda l-maniġer tal-proġett ma kienx f’pożizzjoni li jipproduċi d-dokumenti fil-ħin. L-ECA sabet li l-maniġer tal-proġett talab spiżi li ma kienux jikkwalifikaw għal dan it-tip ta' rimborż (per eżempju jekk is-salarju ma kienx ikkalkulat sew jew spejjeż magħmula wara li għalaq iż-żmien). L-ECA sabet li l-proċeduri ta’ prokura pubblika ma kienux rispettati (per eżempju ma saritx sejħa għall-offerta għalkemm din kienet meħtieġa). L-ECA sabet li l-proġett iġġenera dħul, li ma kienx meqjus meta ġiet ikkalkolata r-rata ta’ finanzjament. L-ECA sabet li l-ispejjeż iddikjarati kienu iktar għoljin mill-ispiża vera (per eżempju minħabba li l-manġer tal-proġett iddikjara l-ispejjeż skond il-baġit u mhux l-ispejjeż magħmula verament). | Mhux IACS | L-ECA sabet li l-bidwi ma rrispettax kompletament waħda jew iktar mill-miżuri taħt l-iskema agro-ambjentali | Fl-agrikoltura, l-ECA stmat li l-miżuri tas-suq u l-għajnuna diretta li flimkien ikopru l-85% tal-ispejjeż tal-EAGGF, sezzjoni Garanzija (li jinkludu IACS) kienu inqas mill-limitu ta’ 2%. Għall-pagamenti lill-iskemi ta’ svilupp rurali, l-ECA uriet li l-miżuri agri-ambjentali huma suxxettibbli għall- inċidenza għolja ta’ żbalji minħabba li l-bdiewa ma jilħqux il-kundizzjonijiet (spiss kumplessi) ta’ eliġibiltà[7]. Ir-rata ta’ żball kumplessiva għall-pagamenti agrikoli kienet madanakollu stmata bħala ftit aktar minn 2%. L-iżbalji fl-azzjonijiet strutturali kellhom tendenza ta’ impatt finanzjarju sinifikattivament ogħla mill-iżbalji tal-politika agrikola. L-ECA ddikjarat li kienet ragonevolment kunfidenti li, fis-sena tal-baġit ta’ l-2006, mill-inqas 12% tal-ammont li tat għall-Politika Strutturali ma kellux jiġi rimborżat[8]. Ir-riżultati tal-ECA kienu bbażati fuq il-verifika ta’ kampjun ta 177 proġett li kienu rċevew pagamenti interim[9] mill-Kummissjoni fl-2006. Kemm il-Kummissjoni kif ukoll l-ECA identifikaw l-azzjonijiet strutturali bħala settur tal-baġit tal-KE fejn l-iżbalji jidhru frekwenti b’mod persistenti[10] u b’impatt finanzjarju ogħla minn setturi oħra fil-baġit tal-KE. L-istess żbalji huma ripetuti minn sena għall-oħra – minkejja li l-importanza relattiva tagħhom tista’ tvarja – li jindika li s-sistemi ta’ kontroll mhumiex qed jaħdmu sew. Stat Membru għandu jwaqqaf erba’ livelli ta’ kontroll, u l-Kummissjoni għandha tissorvelja jekk is-sistemi ta’ kontroll humiex imwaqqfa sew u jekk hux qed jaħdmu sew, Ara tabella 3. Il-Kummissjoni tagħmel verifiki estensivi fl-Istati Membri u meta ssib nuqqasijiet fis-sistemi li jistgħu iwasslu għal żbalji li jibqgħu moħbija ġġelhom iwettqu pjanijiet ta’ azzjoni rimedjali u tista’ ukoll tissospendi pagamenti interim jew timponi korrezzjonijiet finanzjarji. Tabella 3. Struttura ta’ kontroll fl-azzjonijiet strutturali. Stat Membru | Awtorità Amministrattiva | Verifika ta’ kuljum tal-operazzjonijiet tal-proġett (inklużi l-hekk imsejħa verifiki tal-art. 4) | Awtorità tal-ħlas | Ċertifikazzjoni ta’ l-ispejjeż tal-proġett | Entità ta' verifika | Verifika tas-sistema u verifika ta’ kampjuni ex post ta’ l-operazzjonijiet tal-proġett | Entita’ tal-għeluq | Validazzjoni tar-rendikont finali tal-ispejjeż tal-progett | Il-Kummissjoni | Sorveljaza b’verifiki, pjanijiet ta’ azzjoni, sospensjoni ta’ pagamenti u korrezzjonijiet finanzjarji | L-ECA pprezentat l-istimi tagħha ta’ 19-il sistema ta’ kontroll f’disa’ Stati Membri fir-Rapport Annwali ta’ l-2006[11]. F’kull każ l-ECA stmat jekk il-livell relevanti ta’ l-istruttura ta’ kontroll kienx sodisfaċenti, parzjalment sodisfaċenti jew mhux sodisfaċenti, ara tabella 4 . Tabella 4. Stima ta' l-ECA ta’ 19-il sistema ta’ kontroll fl-Istati Membri, Rapport Annwali għall-2006. Mhux sodisfaċenti | Parzjalment sodisfaċenti | Sodisfaċenti | Total | Awtoritajiet Amministrattivi Awtoritatjiet tal-ħlas Entitajiet ta' verifika Entitajiet ta’ għeluq | 11 10 4 0 | 7 6 7 8 | 1 3 8 11 | 19 19 19 19 | L-ECA nnutat li l-problemi prinċipali qegħdin fl-ewwel livell ta’ kontroll fl-Istati Membri (ftit iktar minn nofs l-awtoritajiet amministrattivi u ta’ pagament eżaminati ġew ikkunsidrati mhux sodisfaċenti), waqt li l-livell ta’ kontroll finali kien qed jaħdem relativament sew (l-ebda entità ta’ għeluq ma ġiet ikkunsidrata bħala mhux sodisfaċenti). 3. Il- FEEDBACK TA’ L-ISTATI MEMBRU DWAR L-IKTAR żBALJI KOMUNI F’AZZJONIJIET STRUTTURALI Fid-dawl tar-riżultati ta’ l-ECA, l-Kummissjoni saqsiet lill-Istati Membri biex jipprovdu informazzjoni fuq ir-raġunijiet sottostanti għall-iktar żbalji komuni fl-azzjonijiet strutturali u d-dettalji ta’ l-azzjonijiet li ħadu l-Istati Membri biex jevitaw żbalji ta’ dan it-tip. Kważi l-Istati Membri kollha wieġbu. Ir-raġunijiet prinċipali l-iktar enfasizzati mill-Istati Membri kienu dwar: - Leġiżlazzjoni: Il-kundizzjonijiet għall-kofinanzjament tal-UE huma ffissati fil-leġislazzjoni bażika dwar l-azzjonijiet strutturali[12]. Il-leġiżlazzjoni hija proposta mill-Kummisjoni u addotata mill-Kunsill, f’xi każi wara li tkun ingħatat l-approvazzjoni tal-Parlament Ewropew. L-Istati Membri spiss iddeskrivew il-leġislazzjoni ta’ l-UE bħala wisq kumplessa. F’każi oħra, differenzi bejn il-leġislazzjoni nazzjonali u tal-UE wasslet għall-konfużjoni (per eżempju, differenzi bejn ir-regoli nazzjonali u tal-UE dwar għal kemm żmien għandhom jiġu miżmuma d-dokumenti). Xi Stati Membri semmew ukoll il-fatt li f’xi każi l-interpretazzjoni tal-legiżlazzjoni tal-UE kienet differenti minn dik tal-ECA. - Persunal: Ħafna Stati Membri semmew in-nuqqas ta' kompetenza tal-persunal fl-organizzazjoni ta’ l-implimentazzjoni bħala r-raguni prinċipali ta’ l-iżbalji. Negliġenza jew żbalji ta’ traskuraġni mill-persunal kienu msemmija wkoll. - Dokumentazzjoni: Ħafna Stati Membri semmew nuqqas ta’ arkivjazzjoni, arkivjazzjoni inkonsistenti jew dokumenti mitlufa (f’xi każi minħabba r-rijorganizzazjoni jew il-likwidazzjoni ta’ xi unità ta’ ġestjoni ta’ proġett) bħala r-ragunijiet prinċipali. Il-Kummissjoni saqsiet lill-Istati Membri jekk ħadux xi azzjoni biex ma jħallux l-iktar żbalji komuni jirrepetu ruħhom. L-Istati Membri kollha li wieġbu għal din il-parti tal-kwestjonarju qalu li ħadu xi tip ta’ azzjoni. L-azzjonijiet l-iktar komuni kienu relatati ma: - Tagħrif: Ħafna Stati Membri wieġbu li ħadu xi tip ta’ azzjoni biex itejbu l-livelli ta’ tagħrif tar-regoli u l-proċeduri fost il-persunal li hu nvolut fil-ġestjoni ta’ kuljum tal-proġetti. - Kontrolli : Xi Stati Membri biddlu l-proċeduri ta’ kontroll tagħhom jew ippruvaw itejbu l-mogħod kif jaħdmu dawn il-proċeduri, per eżempju billi jintroduċu checklists ġodda biex jintużaw waqt il-kontrolli. - Leġiżlazzjoni: Xi Stati Membri introduċew legiżlazzjoni nazzjonali ġdida biex jiċċaraw jew jissimplifikaw il-proċeduri. L-Istati Membri ma kinux kapaċi jagħtu rapport konkret tar-riżultati tal-azzjoni meħuda, iżda b’mod ġenerali stennew inqas żbalji (u żbalji iżgħar) fil-futur. Il-Kummissjoni saqsiet lill-Istati Membri biex jindikaw x’jaħsbu li kienu r-raġunijiet prinċipali ta’ l-iżbalji li għandom x’jaqsmu ma’ akkwisti pubbliċi, dħul u dokumenti mitlufa. Għal dak li għandu x'jaqsam mar-regoli ta’ l-akkwisti pubbliċi, jidher li hemm qbil fost l-Istati Membri li “Nuqqas ta’ tagħrif dwar ir-regoli” u “Ambigwità fl-interpretazzjoni tar-regoli” kienu l-iktar ragunijiet komuni. Għal dak li għandu x’jaqsam ma żbalji dwar id-dħul, l-Istati Membri indikaw “Nuqqas ta’ tagħrif mill-entitajiet ta’ implimentazzjoni" u “Awbigwità fir-regoli applikabbli” bħala l-iktar żewġ ragunijiet komuni, segwiti minn “Sottovalutazzjoni tad-dħul mill-benefiċjarji". Għal żbalji li għandhom x’jaqsmu ma dokumenti mitlufa, jidher li kien hemm inqas qbil bejn l-Istati Membri dwar ir-ragunijiet l-iktar komuni. L-iktar żewġ tweġibiet frekwenti kienu “Id-dokumenti kienu hemm iżda l-persuna li kienet qed tiġi vverifikata ma kienitx ċara dwar liema dokumenti kienu meħtieġa għall-ECA" u "Il-persuna li kienet qed tiġi vverifikata ma kienitx kapaċi ssib id-dokumenti minħabba li l-arkivji ma kinux organizzati sew. Id-dokumenti nstabu aktar tard.” Imbagħad kien hemm “Il-persuna li kienet qed tiġi vverifikata bi żball żammet id-dokumenti skond ir-regoli nazzjonali biss u mhux skond dawk tal-UE” u “Il-persuna li kienet qed tiġi vverifikata ma kinitx kapaċi ssib id-dokumenti minħabba li l-arkivji ma kinux organizzati sew. Id-dokumenti għadhom ma nstabux.” Spanja u r-Renju Unit. Il- feedback minn Spanja u r-Renju Unit deher partikolarment importanti billi dawn iż-żewġ Stati Membri kellhom madwar nofs l-iżbalji kwantifikabili totali identifikati fl-2006 mill-ECA għall-azzjonijiet strutturali[13]. Ir-risposta ta’ Spanja dehret li kellha x’taqsam biss ma kwistjonijiet dwar l-ESF, għalkemm il-maġġoranza ta’ l-iżbalji identifikati mill-ECA fi Spanja fl-2006 kellhom x’jaqsmu mall-ERDF. Spanja qalet li, fil-fehma tagħha, ir-raġunjiet prinċipali għall-iktar żbalji komuni kienu “problemi biex jiġu mifhuma l-ħtiġijiet stabbiliti fil-liġi Komunitarja, partikolarment dwar dak li għandu x’jaqsam mad-differenzi bejn il-ħtiġijiet tal-legiżlazzjoni Komunitarja u dik nazzjonali”. Sejra tippublika sommarju tal-mistoqsijiet li rċeviet u r-risposti li tat fuq il-website tal-UAFSE (l-unità amministrattiva tal-ESF ta’ Spanja). Ippjanat ukoll li tipproduċi ktejjeb għall-benefiċarji tal-ESF bil-mira li jneħħi d-dubji li wasslu għall-maġġoranza tal-iżbalji li saru. L-azzjonijiet li għandhom jittieħdu fl-2008 għandom inaqqsu l-livell ta’ żball, billi l-maġġoranza ta’ l-iżbalji li saru kienu minħabba nuqqas ta’ tagħrif jew miżinterpretazzjoni tal-leġislazzjoni Komunitarja. Ir-Renju Unit semma: 1) nuqqas ta’ sekwenza ta’ tranżazzjonijiet suffiċjenti[14], 2) nuqqas ta’ fehim tar-regolamenti u tar-regoli nazzjonali, 3) regoli kumplikati bħala r-raġunijiet prinċipali ta’ l-iżbalji. Qal li l-awtoritajiet amministrattivi kellhom għadd ta’ azzjonijiet għaddejjin matul l-2007, inklużi l-infurżar tal-kontrolli tal-Artiklu 4 mwettqa mill awtorità amministrattiva. Ġew ippublikati gwidi biex iffakkru lill-maniġers tal-proġetti dwar il-bżonn li tinżamm id-dokumentazzjoni u t-tip ta’ dokumentazzjoni meħtieġa għar-raġunijiet ta’ verifika. Il-livelli ta’ żbalji kien mistenni li jiżdied fil-bidu minħabba li iktar kwistjonijiet kienu identifikati, imbagħad jonqos meta jiġu indirizzati dawn il-kwistjonijiet. Ir-rati ta’ żbalji identifikati bil-kontrolli ex post (kontrolli tal-artiklu 10) kienu mistennija li jonqsu saz-zmien li jintemm il-proċess ta’ għeluq. 4. Kunsiderazzjoni tal-pożizzjoni ta’ l-Istati Membri fir-Rapport Annwali ta’ l-ECA. L-ECA tiġbor l-evidenza li fuqha tibbaża r-Rapporti Annwali tagħha mill-verifiki fil-Kummissjoni u fl-Istati Membri. Hija tiċċekkja kampjun ta’ tranżazzjonijiet u teżamina jekk is-sistemi ta' superviżjoni u kontroll humiex imwaqqfa u hux qed jaħdmu sew. L-ECA tieħu kunsiderazzjoni ukoll tar-Rapport ta’ Attività Annwali u d-dikjarazzjonijiet tad-Diretturi Ġenerali tal-Kummissjoni (u s-sintesi) kif ukoll tax-xogħol ta’ awdituri oħrajn[15]. L-ECA għandha bżonn tippreżenta r-Rapport Annwali tagħha, flimkien mad-DAS għas-sena N, sa mhux iktar tard mill-15 ta’ Novembru fis-sena N+1. Din hija data ta’ skandenza stretta ħafna meta wieħed jikkunsidra li l-ECA għandha bżonn twettaq il-missjonijiet ta’ verifika fil-Kummissjoni/Stati Memri, tanalizza r-rizultati li nstabu fil-missjonijiet, tipprepara ittra (Dikjarazzjoni tar-Riżultati Preliminari jew SPF) lill-Kummissarji/Istituzzjoni Nazzjonali Suprema ta’ Awdituri, tistenna r-risposta tal-Kummissarju/Stat Membru (id-data ta’ skandenza s-soltu hi ta’ xahrejn), tanalizza r-risposta, u xi kultant tipprepara t-tieni ittra lill- Kummissarji/Istituzzjoni Nazzjonali ta’ Awdituri Suprema bil-pożizzjoni finali tal-ECA dwar ir-riżultati. Kull stadju jista’ jkollu bżonn il-ħin għat-traduzzjoni tad-dokumenti. L-ECA ffinalizzat l-abbożż tar-Rapport Annwali tagħha sa l-aħħar ta’ Mejju/il-bidu ta’ Ġunju 2007, ara tabella 5 . Dan wera l-bidu ta’ proċeduri kuntradittorji bejn l-ECA u s-servizzi tal-Kummissjoni. Tabella 5. Dikjarazzjoni tar-Riżultati Preliminari, risposti u analiżi tal-ġestjoni konġunta, Rapport Annwali ta’ l-2006. 2006 | 2007 | Nota. It-tabella tinkludi ittri mibgħuta lill- u mill-Istati Membri dwar il-verifiki tar-riżorsi proprji, il-politika agrikola komuni u l-azzjonijiet strutturali u li għandhom x’jaqsmu mar-Rapport Annwali ta’ l-2006. Il-kulur ċar jindika li minn ittra waħda sa 3 kienu mibgħuta. Il-kulur medju jindika li minn 4 sa 6 ittri kienu mibgħuta. Il-kulur skur jindika li iktar minn 6 ittri kienu mibgħuta. Fil-proċedura kontradittorja, L-ECA u s-servizzi tal-Kummissjoni iltaqgħu biex jiddiskutu r-riżultati tal-ECA u r-risposti tal-Kummisjoni fid-dawl ta’ xi informazzjoni ġdida disponibbli, inklużi r-risposti mill-Istati Membri[16]. Il-maġġoranza tal-laqgħat saru f’Lulju 2007 u xi ftit laqgħat saru fl-ewwel nofs ta’ Settembru 2007. L-ECA adottat id-DAS 2006 fis-27 ta’ Settembru 2007. Sfortunatament, fl-1 ta’ Lulju 2007 kważi terz tar-risposti ta’ l-Istati Membri għall-ittri kienu għadhom ma waslux . F’dawk il-każi, il-Kummissjoni spiss ma kellhiex biżżejjed informazzjoni biex tiddetermina jekk ir-riżultati tal-ECA kienux għadhom validi. Dan kien ukoll indikat minn Franza, li għamlet ir-rimarka ġenerali li “… il-verifika użata mill-[ECA] bħala bażi biex tħejji r-rapport annwali għall-2006 għadha fi stadju kontenzjuz u l-[ECA] għadha trid tagħti l-konklużjonijiet finali tagħha.” 5. Is-segwitu ta' l-iżbalji ta’ l-Istati Membri fil-politika agrikola u fl-azzjonijiet strutturali Il-Kummissjoni talbet lil kull Stat Membru biex għal kull żball li ġie attribwit lilu mill-ECA, jindika x’azzjoni ħa l-Istat Membru bħala segwitu ta’ l-iżball, kif ukoll il-perjodu, il-kontenut u r-riżultat mistenni minn din l-azzjoni. Jekk l-ebda azzjoni ma ttieħdet u lanqas mhi ppjanata li tittieħed, l-Istati Membri ntalbu jagħtu r-raġuni għan-nuqqas ta’ azzjoni. L-Istati Membri rrispondew għal madwar 60% ta’ l-iżbalji DAS fil-qasam tal-politika agrikola u madwar tlett kwarti ta’ l-iżbalji fil-qasam ta’ l-azzjonijiet strutturali. Ftit iktar minn nofs l-iżbalji li għalihom ma waslitx risposta kienu jikkonċernaw lil Spanja, madwar kwart kienu jikkonċernaw l-Italja u l-Portugall, bil-bqija maqsuma bejn 5 Stati Membri oħra. Dawn l-Istati Membri ġew mibgħuta noti ta’ tfakkir, għalhekk jista’ jkun li għadhom se jaslu xi risposti F'xi każi, l-Istati Membri qalu li ma ħadux azzjoni dwar l-iżball identifikat mill-ECA għaliex m’aċċettawx li huwa żball. Ir-rata ta’ nuqqas ta’ qbil kienet xi ftit differenti bejn il-kategoriji differenti ta’ zbalji. Kienet l-ogħla (5 minn 10) għal żbalji sostantivi fl-azzjonijiet strutturali, ir-Renju Unit partikolarment kellu t-tendenza li ma jaqbilx mar-riżultati ta’ l-ECA. Fil-politika agrikola, n-nuqqas ta’ qbil fuq l-iżbalji sostantivi kien ħafna inqas (2 minn 10). Għall-iżbalji formali, in-nuqqas ta’ qbil kien għoli (4 minn 10 żbalji) fil-politika agrikola, partikolarment minħabba każi b’rabta mal-Greċja. In-nuqqas ta’ qbil kien xi ftit inqas fl-azzjonijiet strutturali (inqas minn 3 minn kull 10 żbalji) u iktar imqassam ugwalment bejn numru ta’ Stati Membri. Meta l-Istati Membri aċċettaw l-iżball identifikat mill-ECA, kważi dejjem setgħu jindikaw azzjoni li ttieħdet jew li dalwaqt tittieħed. Għall-iżbalji formali ttieħdu ħafna azzjonijiet differenti. Fil-politika agrikola, azzjonijiet tipiċi kienu li jsiru pagamenti li kienu tard, itejbu t-teħid ta’ data differenti u li jsiru verifiki f’każi fejn l-ECA kienet sabet li l-proċeduri ta’ kontroll ma kinux osservati kompletament. Fl-azzjonijiet strutturali, il-firxa ta’ azzjonijiet inkludiet ukoll li jsiru pagamenti li kienu tard, l-iżgurar li finanzjamenti mill-UE jkunu reklamati kif meħtieġ, jew it-tbdil ta’ proċeduri f'dak li għandu x’jaqsam mas-sejħiet għall-offerta u r-reġistrazzjoni taż-żmien. Għall-iżbalji sostantivi li għandhom x’jaqsmu mal-politika agrikola, l-Istati Membri ġeneralment iddikjaraw li rkupraw jew qegħdin fil-proċess li jirkupraw il-pagamenti. F’xi każi, ir-razzett ikkonċernat kien magħżul għal kontrolli fuq il-post addizzjonali. Fl-azzjonijiet strutturali, l-Istati Membri ddikjaraw li rtiraw l-ispejjeż mhux eliġibbli mit-talba jew li bdew jirkupraw f’madwar nofs il-każijiet. Azzjonijiet oħra inkludew it-titjib tal-audit trails, ripetizzjoni tal-verifiki u t-titjib tat-tagħrif dwar ir-regoli lill-benefiċjarji. 6. Konklużjoni Kważi l-Istati Membri kollha rrispondew għall-kwestjonarju tal-Kummissjoni dwar ir-Rapport Annwali tal-Qorti Ewropew tal-Awdituri, għalkemm xi Stati Membri bagħtu risposti parzjali. Xi Stati Membri ġew mibgħuta noti ta’ tfakkir, għalhekk jista’ jkun li għadhom se jaslu xi risposti Ir-risposti jindikaw li: - Fl-azzjonijiet strutturali, l-istati Membri jikkunsidraw il-legislazzjoni tal-UE bħala kumplessa u l-persunal li għandu x’jaqsam mal-ġestjoni ta’ kuljum tal-proġetti m’għandhomx biżżejjed tagħrif dwar ir-regoli. L-arkivji xi drabi mhumiex organizzati sew jew id-dokumenti ma jinżammewx għal biżżejjed żmien. Dawn il-problemi jwasslu għar-repetizzjoni ta’ l-istess tip ta’ żbalji. L-Istati Membri għandom jindirizzaw dawn il-kwistjonijiet fundamentali b’mod effettiv u effiċjenti – saħansitra waqt il-proċess legislattiv – biex il-livell ta’ żball fl-azzjonijiet strutturali jonqos. - L-ECA jkollha taħdem fi żmien strett, li tagħmilha diffiċli li l-Istati Membri jipprovdu r-reazzjoni tagħhom għal numru sinifikattiv ta’ żbalji identifikati mill-ECA fiż-żmien qabel ma l-ECA taddotta d-DAS. L-ECA digà żiedet l-isforzi tagħha biex tinforma l-Istati Membri iktar malajr bl-iżbalji identifikati. Bħalissa, l-ECA tinforma lill-Istati Membri bir-rizultati tagħha billi tibgħat ittra lill-istituzzjoni nazzjonali suprema ta' awdituri, li mbgħad tiġbor l-informazzjoni minn dawk li qed jiġu vverifikati. L-Istati Membri probabbilment ikunu kapaċi jipprovdu risposti iktar malajr jekk l-ECA tibgħat l-ittra tagħha direttament lill-awtorità jew entità li qed tiġi vverifikata wkoll u testendi l-użu tal-komunikazzjoni elettronika. L-ECA digà tippreżenta r-riżultati tagħha f’forma standard (formula ta’ żball tad-DAS). Żvilupp ulterjuri ta’ din il-formula biex tinkludi ukoll risposta standardizzata li għandha tiġi kkompletata minn min qed jiġi vverifikat għandha tkun ikkunsidrata wkoll, Jekk l-Istati Membri jaraw li din tista’ tgħinhom jipprovdu l-informazzjoni tajba lill-ECA (u lill-Kummissjoni) iktar malajr. - Il-Kummissjoni għandha ttejjeb is-segwitu tar-riżultati ta’ l-ECA fl-Istati Membri biex tgħin biex tiżgura li l-Istati Membri jipprovdu risposti fil-ħin u ta’ kwalita tajba. Il-Kummissjoni għalhekk trid iżżid il-monitoraġġ tar-risposti ta’ l-Istati Membri għar-riżultatiati ta’ l-ECA, pereżempju billi tipprovdi deskrizzjoni ġenerali regolari tar-riżultati lill-Istati Membri, fejn il-kontribut mill-Istati Membri jkun importanti għall-Kummissjoni waqt il-proċedura kontradittorja. Il-Kummissjoni se tibqa tiddiskuti ma’ l-Istati Membri u ma’ l-ECA r-ragunijiet ta’ l-iktar żbalji komuni u l-miżuri prattiċi li hemm bżonn jittieħdu biex dawn ma jsirux. - Meta l-Istati Membri jaċċettaw l-iżbalji identifikati mill-ECA, jidhru li jieħdu azzjoni xierqa - spiss billi jirkupraw il-finanzjamenti ikkonċernati u jirtiraw l-ispejjez mhux eliġibbli meta l-iżbalji jkollhom impatt finanzjarju. - L-Istati Membri mhux dejjem jaqblu mall-iżbalji identifikati mill-ECA. Din hija partikolarment problema għall-iżbalji b’impatt finanzjarju fl-azzjonijiet strutturali. Il-Kummissjoni u l-ECA bħalissa qegħdin jiddiskutu kif inaqqsu n-nuqqas ta’ ftehim dwar l-interpretazzjoni tar-regoli fil-futur. Il-Kummissjoni tilqa’ l-ħafna risposti immedjati li rċeviet mingħand l-Istati Membri. Dawn huma kontribuzzjoni importanti għas-segwitu tal-Kummissjoni tar-riżultati ta’ l-ECA. Meta l-Istati Membri jaqblu mar-rizultati ta’ l-ECA, jidhru li jagħmlu segwitu xieraq, inkluż irkuprar ta’ finanzjamenti. Madanakollu, hemm bżonn li tittejjeb il-prevenżjoni ta’ l-iżbalji billi jiġi żgurat illi min hu nvolut fil-ġestjoni ta’ kuljum ikun konxju tar-regoli u l-proċeduri li għandhom jiġu segwiti u jkollu riżorsi xierqa. [1] Ara l-Artikolu 248 tat-Trattat li jistabbilixxi l-Komunità Ewropea. [2] Ir-Rapport Annwali tal-Qorti ta' l-Awdituri dwar l-implimentazzjoni tal-baġit għas-sena finanzjarja 2006, flimkien mar-risposti ta' l-istituzzjonijiet, ĠU C 273, 15.11.2007 [3] Regolament tal-Kunsill (KE, Euratom) Nru 1605/2002, tal-25.6.2002 emendat mir-Regolament tal-Kunsill (KE, Euratom) No 1995/2006 tat-13.12.2006. [4] Ara artiklu 143(6), Regolament Finanzjarju. [5] SEC(2008) 269 [6] Ara l-opinjoni ta’ l-ECA dwar il-legalità u r-regolarità tat-tranżazzjonijiet sottostanti fi—dikjarazzjoni ta’ assigurazzjoni, kapitlu 1, 2006, Rapport Annwali. [7] Ara l-paragrafu 5.72, fir-Rapport Annwali 2006. [8] Ara l-paragrafu 6.39, fir-Rapport Annwali 2006. [9] Fl-azzjonijiet strutturali, kull Stat Membru jaddotta programmi operativi biex jiffinanzja ċerti tipi ta’ proġetti. Matul iż-żmien tal-programm, l-awtoritatijiet nazzjonali jagħżlu l-proġetti li għandhom jiġu ffinanzjati u l-maniġers tal-proġetti jiddikjaraw lilhom l-ispejjeż għar-rimborż. L-awtoritajiet nazzjonali, minn naħa tagħhom, jiddikjaraw l-ispejjeż tagħhom lill-Kummissjoni numru ta’ drabi fis-sena u jirċievu pagamenti interim bħala rimborż tal-kontribut ta’ l-UE għall-ispejjeż. Fl-aħħar tal-perjodu tal-programm, l-awtoritajiet nazzjonali jippreżentaw dikjarazzjoni finali ta’ spejjeż lill-Kummissjoni flimkien ma dikjarazzjoni ta’ stralċ minn awditur indipendenti u jiġu mħallsa il-bilanċ li baqa tal-kofinanzjament ta’ l-UE. Il-kontrolli fi stadji differenti taċ-ċiklu tal-programm għandhom l-iskop li jevitaw jew jikkoregu l-iżbalji. L-iżbalji huma kkoreguti billi jiġu rkuprati pagamenti mingħand il-benefiċjarju, jitnaqqsu pagamenti oħra jew spejjeż oħra eliġibbli jieħdu l-post ta’ spejjeż mhux eliġibbli. [10] Minbarra l-EAGGF, sezzjoni Gwida. [11] Ara l-Anness 6.1, fir-Rapport Annwali 2006. Id-9 Stati Membri kienu l-Germanja, Il-Polonja, Spanja, Franza, is-Slovenja, ir-Renju Unit (l-Iskozja), l-Italja, il-Greċja, l-Awstrija/l-Ungerija. [12] Għal deskrizzjoni ġenerali tal-leġislazzjoni bażika ta’ l-azzjonijiet strutturali, ara il-websajt tal-Kummissjoni: http://ec.europa.eu/regional_policy/sources/docoffic/official/reglem_en.htm [13] Fiż-żewġ Stati Membri l-Kummissjoni kienet sabet nuqqas fis-sistema tax-xogħol tal-valutazzjoni tagħhom u pjanijiet ta’ azzjoni rimedjali jew proċeduri biex jiġu sospiżi l-pagamenti kienu qed jitwettqu . [14] Ir-Renju Unit innota li “Ir-ritenzjoni ta’ dokumenti jista’ wkoll ikun diffiċli għal organizzazjonijiet żgħar tas-settur terzjarju meta r-regoli onerużi jista’ jkollhom ritensjoni meħtieġa ta 13-il sena u fuqhom.” [15] Ara l-paragrafi 1.38 u 1.39, fir-Rapport Annwali 2006. [16] Fid-dawl tad-divizjoni tar-responsabbiltajiet stabbiliti fit-Trattat li jistabbillixxi l-Komunitajiet Ewropew, m’hemmx proċedura kontradittorja simili bejn il-Qorti u l-Istati Membri.